《题管建初紫宸宣对册》
明代·胡应麟

五彩毫挥白练裙，紫宸前殿召偏勤。百篇留宴唐供奉，三绝亲题郑广文。

斗色已看龙剑耀，家声重诧凤毛闻。长安多少担簦客，咫尺何人觐五云。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。